CGS เซ็นสัญญาเป็นผจก. จำหน่ายหุ้นกู้ APX
CGS ลงนามในสัญญาเป็นผู้จัดการการจำหน่ายหุ้นกู้ APX มูลค่าไม่เกิน 600 ล้านบาท อายุ 2 ปี 5 เดือน 28 วัน
28 ส.ค. 2560

ดร.วีรพัฒน์ เพชร์คุปต์ (ที่ 1 จากซ้าย) ประธานเจ้าหน้าที่บริหาร บริษัทหลักทรัพย์ คันทรี่ กรุ๊ป จำกัด (มหาชน) หรือ CGS พร้อมด้วยตัวแทนจาก บริษัทหลักทรัพย์ เออีซี จำกัด (มหาชน) หรือ AEC และ บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน)
ถ่ายภาพร่วมกับ นายพงษ์พันธ์ สัมภวคุปต์(ที่ 2 จากซ้าย) ประธานเจ้าหน้าที่บริหาร บริษัท เอเพ็กซ์ ดีเวลลอปเม้นท์ จำกัด (มหาชน) หรือ APX ในโอกาสร่วมลงนามในสัญญาแต่งตั้ง ผู้จัดการการจัดจำหน่ายหุ้นกู้มีหลักประกันของ APX มูลค่าไม่เกิน 600 ล้านบาท อายุ 2 ปี 5 เดือน 28 วัน
ครบกำหนดไถ่ถอนปี พ.ศ.2563 อัตราดอกเบี้ยคงที่ 6.25% ต่อปี จ่ายดอกเบี้ยทุกๆ 3 เดือน ตลอดอายุหุ้นกู้และมีจำนวนหุ้นกู้สำรองเพื่อการเสนอขายเพิ่มเติมอีกจำนวนไม่เกิน 200 ล้านบาท ซึ่งบริษัทจะเสนอขายให้กับผู้ลงทุนสถาบัน และ/หรือผู้ลงทุนรายใหญ่
โดยมีระยะเวลาจองซื้อ ระหว่างวันที่ 28-30 ส.ค.2560 นี้ โดยมีวัตถุประสงค์เพื่อใช้เป็นเงินทุนหมุนเวียนในการดำเนินกิจการและชำระคืนหนี้เดิมของบริษัท
 